Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
5 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกชื่นใจ 13.51 จุด (1.00%) ปิดภาคเช้าที่ 1,359.89 จุด โดยมีมูลค่าการซื้อขาย 16,526.33 ล้านบาท 
– Most Positive Impact: PTT (+1.81 จุด) SCB (+1.43 จุด) PTTGC (+0.95 จุด)
– Most Negative Impact: ADVANC (-1.57 จุด) INTUCH (-0.34 จุด) PS (-0.23 จุด)
จุดสังเกต: ตลาดถูกดึงขึ้นด้วยกลุ่ม Big Cap ด้วย พลังงาน ธนาคารฯ ด้วยมูลค่าการซื้อขายที่มากที่สุดในรอบ 4 วัน ในความเป็นจริง หากตลาดไม่ถูกดึงด้วยกลุ่มสื่อสาร โดยเฉพาะจาก ADVANC กับกรณีข่าวผู้บริหาร TOT บางท่านไม่เห็นด้วยที่จะตั้งบริษัทร่วมทุน Tower Company ดัชนีก็น่าจะบวกแรงได้ถึง 15-16 จุด ภาพของตลาดที่พลิกกลับมาปรับเพิ่มขึ้นด้วยหุ้นขนาดใหญ่ จน SET50 สามารถขึ้น Outperform ตัว SET Index ได้ ถือเป็นสัญญาณที่ดี ที่สามารถคาดหวังต่อการขึ้นต่อเนื่องของดัชนีในช่วงบ่ายได้ 
แนวโน้มตลาดบ่าย  
“หากปิดตัวสูงกว่า 1,357 จุดได้ คาดว่าพรุ่งนี้จะขึ้นต่อ” SET Index ขึ้นตามตลาดอื่นๆในภูมิภาค จุดที่น่าสนใจก็คือวันนี้ขึ้นด้วย Big Cap อย่าง พลังงาน ปิโตรฯ และธนาคารฯ ซึ่งทั้ง 3 กลุ่มถูกกดันในช่วงก่อนหน้านี้มานาน การฟื้นตัวจึงมีโอกาสที่จะกินระยะได้มากพอสมควร สิ่งที่จะต้องตามดูก็คือการยืนระยะของตลาด หากบ่ายนี้สามารถปิดตัวได้เหนือ 1,357 จุดได้ น่าจะเป็นตัวสะท้อนถึง สภาวะการถูกขายทิ้งช่วงตลาดที่ซาลง ตลาดอาจกำลังกลับเข้าสู่ Momentum การฟื้นตัวต่อเนื่องได้ กล่าวโดยสรุป หากบ่ายนี้ปิดตัวเหนือ 1,357 จุด พรุ่งนี้ SET น่าจะขึ้นต่อเพื่อทดสอบ 1,364 จุดเป็นอย่างน้อย 
ประเด็นจับตา/ติดตาม: 
(+) วันนี้ติดตาม PMI ภาคบริการของสหรัฐ : ตลาดคาดไว้ที่ 57.7 จุด 
 (+) การประชุมธนาคารกลางญี่ปุ่น ในวันที่ 7 ต.ค.2558 เชื่อว่า BOJ อาจมีการประกาศใช้นโยบายการเงินหรือมาตรการกระตุ้นเศรษฐกิจเพิ่มเติม หลังจากนายกรัฐมนตรี ชินโสะ อาเบะ ได้ประกาศว่าพร้อมที่จะใช้นโยบายการคลังเพื่มกระตุ้นเศรษฐกิจครั้งใหญ่ 
(+) การประชุมธนาคารกลางยุโรป ในวันที่ 8 ต.ค.2558 ตลาดมีความคาดหวังว่า ECB จะประกาศขยายวงเงินการทำ QE (จากเดิมที่ 6 หมื่นล้านยูโรต่อเดือน) และขยายเวลาในการทำ QE ออกไปมากกว่า ก.ย.2559  
– หุ้นแนะนำ: เลือกหุ้นที่ได้ประโยชน์จากการอ่อนค่าของเงินบาท โดยเลือก SVI เก็งหุ้นผลประกอบการ 3Q58 โดดเด่น BH และหุ้นที่ได้ประโยชน์จากมาตรการกระตุ้นภาคอสังหาฯ SPALI (สลับจาก PS)
– หุ้นเก็งกำไรบ่าย : LPN เป้าหมาย 18.20 บาท ตัดขาดทุนที่ 17.20 บาท 
Investment Theme  
1. ผลประกอบการ 3Q58 เด่น BH 
2. หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ SPALI
3. หุ้นได้ประโยชน์จากเงินบาทอ่อนค่า SVI VNG และ MCS 